CELEX: 52000PC0853
Language: fi
Date: 2000-12-15
Title: Ehdotus: neuvoston päätös luvan antamisesta Alankomaille soveltaa eriytettyä valmisteverokantaa vähärikkiseen kaasuöljyyn direktiivin 92/81/ETY 8 artiklan 4 kohdassa säädettyä menettelyä noudattaen

Avis juridique important

|

52000PC0853

Ehdotus: neuvoston päätös luvan antamisesta Alankomaille soveltaa eriytettyä valmisteverokantaa vähärikkiseen kaasuöljyyn direktiivin 92/81/ETY 8 artiklan 4 kohdassa säädettyä menettelyä noudattaen  /* KOM/2000/0853 lopull. */  

Ehdotus: NEUVOSTON PÄÄTÖS luvan antamisesta Alankomaille soveltaa eriytettyä valmisteverokantaa vähärikkiseen kaasuöljyyn direktiivin 92/81/ETY 8 artiklan 4 kohdassa säädettyä menettelyä noudattaen(komission esittämä)PERUSTELUTPyynnön esittäminenAlankomaat ilmaisi 2. lokakuuta 2000 päivätyllä kirjeellä komissiolle halunsa ottaa käyttöön vähärikkiselle kaasuöljylle (50 ppm) eriytetty valmisteverokanta, jota sovellettaisiin aluksi vain hyötyajoneuvoihin ja myöhemmin kaikkiin kyseisen moottoripolttoaineen käyttäjiin. Suunnitellun toimenpiteen rakenteen selvittämiseksi komissio esitti Alankomaiden viranomaisille lisäkysymyksiä, joihin vastattiin 31. lokakuuta 2000.Tämän jälkeen Alankomaat päätti muuttaa valmisteveron alentamisen yksityiskohtaisia sääntöjä ulottamalla poikkeuksen koskemaan heti alusta lähtien kaikkia kyseisen poikkeuksen alaisen kaasuöljyn kuluttajia. Marraskuun 16. päivänä 2000 päivätyllä kirjeellään Alankomaiden valtio ilmoitti aikomuksestaan alentaa moottoripolttoaineena käytettävään vähärikkiseen kaasuöljyyn sovellettavaa valmisteverokantaa 1. tammikuuta 2001 alkaen. Alennuksessa otetaan huomioon yhteisön lainsäädännössä vahvistetut vähimmäisverokannat.Vähärikkisellä dieselpolttoaineella tarkoitetaan dieselpolttoainetta, jonka rikkipitoisuus vastaa kyseiselle moottoripolttoaineelle bensiinin ja dieselpolttoaineiden laadusta ja neuvoston direktiivin 93/12/ETY muuttamisesta 13 päivänä lokakuuta 1998 annetun Euroopan parlamentin ja neuvoston direktiivin 98/70/EY [1] liitteessä IV säädettyjä ympäristöperusteisia laatuvaatimuksia (50 ppm). Kyseisen direktiivin 4 artiklan 1 kohdan c alakohdan säännösten mukaisesti tällaisen moottoripolttoaineen käyttö on pakollista 1. tammikuuta 2005 alkaen.[1]  EYVL L 350, 28.12.1998, s. 58, direktiivi, jolla muutetaan neuvoston direktiiviä 93/12/ETY (EYVL L 74, 27.3.1993, s. 81).Alankomaiden mukaan ehdotetulla valmisteveron alennuksella pyritään nopeuttamaan kyseisen ympäristöystävällisemmän dieselpolttoaineen käyttöönottoa.Komission toteuttama arviointiKivennäisöljyjen valmisteverojen rakenteiden yhdenmukaistamisesta annetun neuvoston direktiivin 92/81/ETY [2] 8 artiklan 4 kohdan mukaisesti neuvosto voi yksimielisesti komission ehdotuksesta antaa jäsenvaltiolle luvan ottaa käyttöön täydentäviä valmisteverovapautuksia tai veronalennuksia erityisistä poliittisista syistä.[2]  EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).Alankomaat pyysi 2. lokakuuta 2000 päivätyllä kirjeellään lupaa soveltaa asteittain eritytettyä valmisteverokantaa vähärikkiseen kaasuöljyyn (50 ppm) 1. tammikuuta 2001 alkaen. Pyyntö koski kyseisenlaisen moottoripolttoaineen alennetun valmisteveron käyttöönottoa, jota sovellettaisiin aluksi vain hyötyajoneuvoihin [3] ja vasta myöhemmin - sitä mukaa kuin markkinoiden tarjonta sen sallisi - kaikkiin kyseisen kaasuöljyn kuluttajiin. Koska tämä järjestely olisi voimassa useita vuosia, komissio epäili, että Alankomaiden markkinoiden kilpailu vääristyisi. Tästä syystä komissio esitti Alankomaiden viranomaisille kysymyksiä selvittääkseen hankkeeseen liittyviä eri näkökohtia. Komissio sai lisätietoja 31.  Lokakuuta 2000.[3]  Valikoivan palautusjärjestelmän mukaisesti.Marraskuun 16. päivänä 2000 päivätyllä kirjeellään Alankomaiden valtio ilmoitti alkuperäiseen toimenpiteeseen tekemästään merkittävästä muutoksesta, jonka mukaan vähärikkiseen kaasuöljyyn (50 ppm) sovellettavaa eriytettyä valmisteverokantaa sovellettaisiin kyseisen moottoripolttoaineen kaikkiin kuluttajiin 1. tammikuuta 2001 alkaen. Tämä muutos vahvistetaan kyseisestä toimenpiteestä annettavalla säädöksellä.Tarkasteltuaan asiaa perusteellisesti komissio tunnustaa verotukseen liittyvien kannustustoimenpiteiden tärkeyden paranneltujen moottoripolttoaineiden käytön edistämiseksi ja toteaa, että valmisteveron alennus on yleinen, eli jokainen henkilö, joka hankkii vähärikkistä kaasuöljyä, tosiasiassa hyötyy tästä veron alennuksesta. Lisäksi poikkeuksen voimassaoloaika on lyhyt, koska se päättyy 1. tammikuuta 2005, josta alkaen kyseisen moottoripolttoaineen käyttö on pakollista bensiinin ja dieselpolttoaineiden laadusta ja neuvoston direktiivin 93/12/ETY muuttamisesta 13 päivänä lokakuuta 1998 annetun Euroopan parlamentin ja neuvoston direktiivin 98/70/EY [4] mukaisesti.[4]  EYVL L 350, 28.12.1998, s. 58, direktiivi, jolla muutetaan neuvoston direktiiviä 93/12/ETY (EYVL L 74, 27.3.1993, s. 81).Ottaen huomioon, että Alankomaissa moottoripolttoaineena käytetyn kaasuöljyn tavanomainen valmisteverokanta on 748,7 Alankomaiden guldenia [5] 1 000 litralta ja yhteisön vähimmäisverokannaksi on vahvistettu 539,9 Alankomaiden guldenia 1 000 litralta, kaasuöljyn (50 ppm) valmisteveron arvot ovat seuraavat sen mukaan, kuinka kyseistä moottoripolttoainetta on saatavilla Alankomaiden markkinoilla (kyseisille markkinoille saatettuun kaasuöljyn kokonaismäärään nähden):[5]  Valmisteverokanta voimassa 1. tammikuuta 2001.&gt;TAULUKON PAIKKA&gt;Alankomaiden viranomaisten suunnittelema toimenpide on määrältään aleneva. Se noudattaa direktiivin 92/82/ETY [6] 5 artiklassa tarkoitettua vähimmäisvalmisteverokantaa.[6]  EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).Talousarvion kannalta suunniteltu toimenpide maksaa 150 miljoonaa Alankomaiden guldenia vuonna 2001.Poikkeus noudattaa ympäristötavoitetta: toimenpiteen on todettu parantavan ilmanlaatua.Lisäksi on varmistettu, että kyseistä polttoainetta on saatavilla riittävän hyvälaatuisena ja määrältään riittävästi.Komissio toteaa, että neuvosto on jo antanut Saksalle luvan panna täytäntöön vastaavankaltaisen poikkeuksen [7]. Komissio pyysi 15. marraskuuta 2000 hyväksytyssä ehdotuksessaan neuvoston päätökseksi [8], että sellaisten 31. joulukuuta 2000 voimassa olevien poikkeuksien voimassaoloa jatketaan viidellä vuodella, joilla alennetaan valmisteverokantoja ympäristöystävällisempien lyijyttömien moottoripolttoaineiden kuten dieselin ja/tai bensiinin käytön edistämiseksi. Tämä voimassaolon jatkaminen koskee Espanjaa, Irlantia, Kreikkaa, Portugalia, Ruotsia, Tanskaa ja Yhdistynyttä kuningaskuntaa.[7]  Huhtikuun 10. päivänä 2000 tehdyssä päätöksessä säädetään, että Saksalla on lupa soveltaa 1. marraskuuta 2001 ja 31. joulukuuta 2002 välisenä aikana eriytettyä valmisteverokantaa moottoripolttoaineisiin, joiden rikkipitoisuus on enintään 50 ppm, edellyttäen että kivennäisöljyjen valmisteverojen määrien lähentämisestä 19 päivänä lokakuuta 1992 annetun neuvoston direktiivin 92/82/ETY velvollisuuksia ja erityisesti sen 4 ja 5 artiklassa säädettyjä vähimmäisvalmisteverokantoja noudatetaan.[8]  KOM(2000) 678 lopullinen.Muille jäsenvaltioille on ilmoitettu direktiivin 92/81/ETY mukaisesti Alankomaiden pyynnöstä 6. joulukuuta 2000 päivätyllä kirjeellä.PäätösKomissio ehdottaa neuvostolle, että se päättäisi antaa Alankomaille luvan soveltaa moottoripolttoaineena käytettävään vähärikkiseen kaasuöljyyn (50 ppm) eriytettyä valmisteverokantaa, jonka enimmäismäärä on 0,085 Alankomaiden guldenia litralta, 1.  tammikuuta 2001 ja 31.  joulukuuta 2004 välisenä aikana.Ehdotus:NEUVOSTON PÄÄTÖSluvan antamisesta Alankomaille soveltaa eriytettyä valmisteverokantaa vähärikkiseen kaasuöljyyn direktiivin 92/81/ETY 8 artiklan 4 kohdassa säädettyä menettelyä noudattaenEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY [9] ja erityisesti sen 8 artiklan 4 kohdan,[9]  EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).ottaa huomioon komission ehdotuksen,sekä katsoo seuraavaa:(1) Direktiivin 92/81/ETY 8 artiklan 4 kohdan mukaisesti neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kivennäisöljyille täydentäviä valmisteverovapautuksia tai veronalennuksia erityisistä poliittisista syistä.(2) Alankomaat on pyytänyt lupaa soveltaa eriytettyä valmisteverokantaa vähärikkiseen kaasuöljyyn (50 ppm) 1 päivästä tammikuuta 2001. Tämä eriytetty kanta, jonka enimmäismäärä on 0,085 Alankomaiden guldenia litralta, hyödyttää kaikkia tällaisen moottoripolttoaineen kuluttajia.(3) Tämä vähärikkinen dieselpolttoaine vastaa kyseiselle moottoripolttoaineelle bensiinin ja dieselpolttoaineiden laadusta ja neuvoston direktiivin 93/12/ETY muuttamisesta 13 päivänä lokakuuta 1998 annetun Euroopan parlamentin ja neuvoston direktiivin 98/70/EY [10] liitteessä IV säädettyjä ympäristöperusteisia laatuvaatimuksia (50 ppm). Kyseisen direktiivin 4 artiklan 1 kohdan c alakohdan säännösten mukaisesti tällaisen moottoripolttoaineen käyttö on pakollista 1 päivästä tammikuuta 2005.[10]  EYVL L 350, 28.12.1998, s. 58, direktiivi, jolla muutetaan neuvoston direktiiviä 93/12/EY (EYVL L 74, 27.3.1993, s. 81).(4) Muille jäsenvaltioille on ilmoitettu edellä esitetyistä seikoista.(5) Alankomaiden viranomaisten suunnittelema toimenpide on määrältään aleneva kyseisen moottoripolttoaineen saantiin Alankomaiden markkinoilla ja kulutukseen saatetun kaasuöljyn kokonaismäärään nähden. Se noudattaa direktiivin 92/82/ETY [11] 5 artiklassa tarkoitettua vähimmäisvalmisteverokantaa.[11]  EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).(6) Poikkeus noudattaa ympäristötavoitetta: toimenpiteen on todettu parantavan ilmanlaatua.(7) Käytettävissä olevien tietojen perusteella komissio ja kaikki jäsenvaltiot arvioivat, että eriytetyn valmisteverokannan soveltaminen vähärikkiseen kaasuöljyyn ei vääristä kilpailua yhteisen edun vastaisesti eikä haittaa sisämarkkinoiden toimintaa. Kyseisen polttoaineen riittävä saatavuus ja laatu Alankomaiden markkinoilla on varmistettu.(8) Tämä päätös ei vaikuta perustamissopimuksen 87 ja 88 artiklan mukaisesti mahdollisesti toteutettavien valtiontukimenettelyjen tuloksiin eikä vapauta jäsenvaltioita velvollisuudesta ilmoittaa komissiolle mahdollisista valtiontuista perustamissopimuksen 88 artiklan mukaisesti.(9) Komissio tarkastelee määräajoin alennuksia ja vapautuksia tarkistaakseen, vääristävätkö ne kilpailua, haittaavatko ne sisämarkkinoiden toimintaa ja ovatko ne yhteisön ympäristönsuojelupolitiikan mukaisia.(10) Neuvoston on tarkasteltava tätä päätöstä uudelleen komission ehdotuksesta ennen 31 päivää joulukuuta 2004, joka on tällä päätöksellä myönnetyn luvan päättymispäivä,ON TEHNYT TÄMÄN PÄÄTÖKSEN:1 artikla1. Neuvoston direktiivin 92/81/ETY 8 artiklan 4 kohdan mukaisesti Alankomaille annetaan lupa soveltaa eritytettyä valmisteverokantaa vähärikkiseen kaasuöljyyn (50 ppm) 1 päivästä tammikuuta 2001.2. Tämän eriytetyn verokannan, jonka alennuksen vaikutus on vähenevä ja jonka enimmäisarvo on 0,085 Alankomaiden guldenia litralta, on noudatettava kivennäisöljyjen valmisteverojen määrien lähentämisestä 19 päivänä lokakuuta 1992 annetussa neuvoston direktiivissä 92/82/ETY [12] säädettyjä velvollisuuksia ja erityisesti sen 5 artiklassa säädettyjä vähimmäisverokantoja.[12]  EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).3. Tämän eriytetyn valmisteverokannan on hyödytettävä syrjimättä kaikkia kaasuöljyn (50 ppm) kuluttajia.2 artiklaJollei neuvoston komission ehdotuksesta ennakolta toteuttamasta uudelleentarkastelusta muuta johdu, tämän luvan voimassaolo päättyy 31 päivänä joulukuuta 2004.3 artiklaTämä päätös on osoitettu Alankomaille.Tehty Brysselissä [...].Neuvoston puolestaPuheenjohtaja